Šilalės rajono savivaldybės teisės aktų ar

jų projektų antikorupcinio

vertinimo metodikos

2 priedas

**AIŠKINAMASIS RAŠTAS**

**2012-12-10**

**SOCIALINĖS PARAMOS SKYRIUS**

(Savivaldybės įstaigos, struktūrinio padalinio pavadinimas)

Dėl didžiausio leistino pareigybių skaičiaus Šilalės rajono socialinių paslaugų namuose nustatymo

(sprendimo projekto pavadinimas)

**1.Parengto sprendimo projekto tikslai.** Projektas parengtas, siekiant nustatyti didžiausią pareigybių skaičių Šilalės rajono socialinių paslaugų namuose, kad būtų užtikrintos įstaigoje teikiamos paslaugos ir vykdomos funkcijos .

**2.** **Parengto sprendimo projekto esmė.** Šilalės rajono socialinių paslaugų namuose didžiausio leistino pareigybių skaičiaus nustatymas.

**3. Kas inicijavo, kokios priežastys paskatino ir kuo vadovaujantis parengtas sprendimo projektas.** KadangiBiudžetinė nestacionarių socialinių paslaugų įstaiga Šilalės rajono socialinių paslaugų centras reorganizuojama prijungiant ją prie Šilalės rajono socialinių paslaugų namų. T.y. naikinant kaip įstaigą Šilalės rajono socialinių paslaugų centrą ir paslaugų teikimą perkeliant Šilalės paslaugų namams. Todėl teikiamas sprendimo projektas nustatyti didžiausią leistiną pareigybių skaičių įstaigoje, kad būtų užtikrinta teikiamų paslaugų kokybė bei atitiktų socialinę globą teikiančių darbuotojų darbo laiko sąnaudų normatyvus. Sprendimo projektas parengtas vadovaujantis Vietos savivaldos įstatymo (Žin., 1994, Nr. 55-1049; 2008, Nr. 113-4290, 2010, Nr.86-4525) 16 straipsnio 4 dalimi, Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 3 dalies 4 punktu bei Lietuvos Respublikos socialinės apsaugos ir darbo ministro 2006 m. lapkričio 30 d. įsakymu Nr. A1-317 patvirtintais Socialinę globą teikiančių darbuotojų darbo laiko sąnaudų normatyvais.

**4.Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**5.Laukiami rezultatai.** Bus viena nestacionari socialinių paslaugų įstaiga viename pastate ir vienoje bazėje. Bus sutaupomi finansiniai materialinei bei žmogiškieji ištekliai.

**6.Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.** Panaikinti anksčiau galiojančius Savivaldybės tarybos sprendimus, kuriais buvo nustatytas Biudžetinės įstaigos socialinių paslaugų centro ir Šilalės rajono socialinių paslaugų namų didžiausi leistini darbuotojų skaičiai bei pakeisti visus teisės aktus susijusius su Biudžetine įstaiga Šilalės rajono socialinių paslaugų centru.

**7.Antikorupcinis vertinimas.** Korupcijos pasireiškimo galimybė – maža

Vedėja Danguolė Račkauskienė

(pareigos) (parašas) (vardas, pavardė)